## Rješenje Agencije za nadzor mirovinskih fondova i osiguranja klasa: UP/I 034-04/03-01/07, urbroj: 383-01-03-4 od 15. prosinca 2003.

### NN 3/2004 (12.1.2004.), Rješenje Agencije za nadzor mirovinskih fondova i osiguranja klasa: UP/I 034-04/03-01/07, urbroj: 383-01-03-4 od 15. prosinca 2003.

# Agencija za nadzor mirovinskih fondova i osiguranja

127

Na
temelju odredbi članaka 27., 79. stavak 3. i 98. Zakona o obveznim i
dobrovoljnim mirovinskim fondovima (»Narodne novine«, br. 49/99. i 63/00. ), članka
36. stavak 5. Zakona o izmje­nama i dopunama Zakona o obveznim i dobrovoljnim
mirovinskim fondovima (»Narodne novine«, br. 103/03), članka 2. Pra­vil­nika o
izdavanju odobrenju za rad mirovinskih društava (»Narodne novine«, br. 85/01), članka
4. stavak 3. i članka 5. Pravilnika o obavljanju poslova banke skrbnika
(»Narodne novine« 65/01 i 47/03), odlučujući o zahtjevu za odobrenje za rad
zatvorenog dobrovoljnog mirovinskog fonda – NOVINAR, Raiffeisen mirovinskog društva
za upravljanje dobrovoljnim mirovinskim fondom d.o.o., Agencija za nadzor
mirovinskih fondova i osiguranja (u daljnjem tekstu Agencija), donosi

## RJEŠENJE

1. Daje
se odobrenje za rad Raiffeisen mirovinskog društva za upravljanje dobrovoljnim
mirovinskim fondom d.o.o. za osnivanje i upravljanje zatvorenim dobrovoljnim
mirovinskim fondom – NOVINAR.

2. Daje
se odobrenje Raiffeisen mirovinskom društvu za upravljanje dobrovoljnim
mirovinskim fondom na izbor banke skrbnika, Splitska banka d.d. Split.

Obrazloženje

RAIFFEISEN
mirovinsko društvo za upravljanje dobrovoljnim mirovinskim fondom
d.o.o.,podnijelo je svojim dopisom od 5. prosinca 2003., zahtjev za izdavanje
odobrenja za rad zatvorenog dobrovoljnog mirovinskog fonda NOVINAR. Uz zahtjev
su priložili:

–
Odluku o osnivanju zatvorenog dobrovoljnog mirovinskog fonda NOVINAR

–
Statut zatvorenog dobrovoljnog mirovinskog fonda NOVINAR

–
Informativni prospekt zatvorenog dobrovoljnog mirovinskog fonda NOVINAR

–
Ugovor s bankom skrbnikom, Splitska banka d.d. Split

–
Informacija o banci skrbniku

–
Odluka o načelima ulaganja zatvorenog dobrovoljnog mirovinskog fonda NOVINAR

–
Ugovor o pokroviteljstvu, osnivanju i upravljanju zatvorenim dobrovoljnim
mirovinskim fondom NOVINAR

–
Procjena dinamike upisa broja članova u zatvoreni dobrovoljni mirovinski fond
NOVINAR u 2003. i 2004. godini.

Postupajući
sukladno odredbama članka 27. Zakona o obveznim i dobrovoljnim mirovinskim
fondovima (u daljnjem tekstu Zakon) i članka 36. stavak 5. Zakona o izmjenama i
dopunama Zakona o obveznim i dobrovoljnim mirovinskim fondovima, Savjet je na
sjednici održanoj 15. prosinca 2003. utvrdio da je zahtjev osnovan, pa je odlučeno
kao u točki 1. izrijeke Rješenja.

Na
istoj sjednici Savjet je odobrio izbor banke skrbnika, Splitska banka d.d.
Split te odobrilo Ugovor o skrbništvu nad imovinom fonda, pa je primjenom
odredbe članka 79. stavka 3. citiranog Zakona, odlučeno kao u točki 2. izrijeke
ovog Rješenja.

UPUTA
O PRAVNOM LIJEKU

Rješenje je konačno. Protiv ovog Rješenja
nezadovoljna stranka može pokrenuti upravni spor u roku 30 dana od dana
dostave.

Klasa:
UP/I 034-04/03-01/07
Urbroj: 383-01-03-4
Zagreb, 15. prosinca 2003.

Ravnatelj
**dr. sc. Dragan Kovačević**, v. r.

Rješenje, NN 3/2004-127